Man slaan glo kleuter met gordel doodArgieffoto: Nico Strydom Sers. Kelebogile Moleko, woordvoerder van die polisie, het gesê die beweerde voorval het Woensdag plaasgevind. “Die kind het na bewering op die bank in haar ma se huis in die Boitumelong nedersetting geslaap. Toe sy wakker word, het die ma se kêrel (29) gesien sy het op die bank geürineer,” het Moleko gesê. “Hy het glo kwaad geword en die kind met ŉ elektriese koord aan ŉ kas in die kombuis vasgemaak. Hy het haar daarna glo verskeie kere met ŉ gordel geslaan en haar teen die vloer gegooi.” Volgens Moleko het die kind se ma die polisie en paramedici ontbied. Die dogtertjie is op die toneel dood verklaar. Die man is in hegtenis geneem en sal na verwagting Maandag in die Bloemhof-landdroshof verskyn.